Pretoria-straat dalk na Mao Tse-tung vernoem? | Maroela Media
Pretoria-straat dalk na Mao Tse-tung vernoem?
'n Foto van die Pretoriase middestad
Die Tshwane-metroraad het voorgestel dat 'n straat of plek in Pretoria na Mao Tse-tung, die leier van die kommunistiese revolusie in China, vernoem moet word.
Elmarie Linde, DA-raadslid, het uitgevaar teen die voorstel en na hom verwys as 'n "massamoordenaar, 'n rokjagter, 'n leuenaar en 'n dwelmbaron".
"Mao Tse-tung se naam is voorgestel en ondanks 'n vurige debat en sekere opposisiepartye wat die voorstel teengestaan het, is dit goedgekeur," het Linde gesê.
Die Tshwane-metroraad meen egter Tse-tung verdien die nominasie. "Mao Tse-tung was 'n revolusionêr in eie reg," het Lebogang Matji, woordvoerder van die metroraad, gesê.
"Dit is een van die kriteria wat die stad gebruik het om sy naam te kies. Terwyl die DA nie van die voorstel hou nie omdat hy 'n diktator was, moet hulle in gedagte hou dat Andries Pretorius en Paul Kruger ook diktators was, maar dat die stad hulle name gehou het ter wille van nasiebou."
Die besluit om Tse-tung se naam by die Tshwane-metroraad se naambasis te voeg, is Donderdag tydens die maandelikse raadsvergadering aanvaar. Die name in die naambasis word gebruik om strate, plekke en geboue in die munisipale area te vernoem.
Linde sê die ANC vier die dood van nagenoeg 70 miljoen mense in China deur Tse-tung se naam voor te stel. "Mao Tse-tung was so boos soos Hitler en Stalin en wou oorlog maak met Korea, wetend dat die verliese astronomies sou wees," het sy gesê.
Tse-tung was tot en met sy dood in 1976 die voorsitter van die Kommunistiese Party in China.
Linde sê om Tse-tung se naam in Pretoria te gebruik sal doelbewus die land se struggle-jare ignoreer. "Die DA sal nooit toelaat dat 'n straat of gebou na Mao Tse-tung vernoem word nie, aangesien dit amper so erg is as om plekke na Barend Strydom, Eugene de Kock of Clive Derby-Lewis te vernoem."
China DA gebou Pretoria
Ramaphosa en Boere-Afrikaner Volksraad vergader oor selfbeskikking
Ma dagvaar vir Downsindroom-seun se 'lyding'
Ek haal graag aan uit Wikipedia omtrent Mao Zedong (sy eintlike naam) : ".. critics and historians have characterised him as a dictator who oversaw systematic human rights abuses, and whose rule is estimated to have contributed to the deaths of 40–70 million people through starvation, Forced labour and executions, ranking his tenure as the top incidence of democide in human history…" en hy wil VEREER word met 'n straatnaam in SA??
Wat van Idi Amin rylaan? Dis korter en goedkoper
ANC wil meer geld he van China…….
Laat hulle dit gebruik en enigiets se naam ten duurste te verander. Die Pretoria wat ons op trots was bestaan nie meer nie. Net 'n gedagte, Elke rand wat op sinnelose naamsveranderinge, partytjies en reise gespandeer word is 'n rand minder beskikbaar om VIGS en binnekort EBOLA, te beveg. Daar IS lig in die tonnel.
Chris is reg – dit gaan om bakhand staan by China vir geld, en om 'n spesifieke rede. Dink maar aan Nkandla, "konings" se paleise, reuse salarisse, plundering van staats- en munisipale fondse, toelaes aan 18 miljoen mense en….en….en. Die ANC begin nou agterkom dat die blankes wat nog oor is se skouers nie meer breed genoeg is om hul uitspattige finansiële wanbesteding te dra nie en hulle wil tog nie hul leefwyse afskaal nie. Hulle het gesien dat ou Bob reggekom het by China en hulle wil nou ook probeer.